stanford-oval/wikipedia huggingface dataset:
כרם שלום
היסטוריה > הקיבוץ המחודש

הקיבוץ במתכונתו הנוכחית הוקם בשנת 2001 במסגרת תוכנית לשיקומו. במסגרת התוכנית נחתם חוזה בין הקיבוץ הארצי, קיבוץ ניר יצחק השכן והאגודה השיתופית כרם שלום (הגוף הכלכלי של היישוב). על פי ההסכם, ניר יצחק, קיבוץ חזק כלכלית וחברתית, לקח על עצמו את שיקום הקהילה והמשק בכרם שלום, וקבל למשך חמש שנים את ניהול השלחין של הקיבוץ. הקיבוץ הצליח להשתקם וקלט חברים חדשים.
בסוף 2005 הוקם בסמוך לקיבוץ, לאחר פינוי רצועת עזה, מסוף גדול למעבר סחורות לעזה במעבר כרם שלום, המאפשר מעבר מטען מישראל לרצועת עזה ולמצרים, ולהפך.
בתחילת 2012 היו בקיבוץ 27 חברים, 17 מועמדים ו-17 צעירים לפני ובמהלך שירות צבאי. בעקבות המספר המועט של התושבים, הקיבוץ נכנס לרשימת היישובים בתת-אכלוס של משרד החקלאות, מפני שפחות ממחצית מהקיבולת שלו הייתה מאוכלסת. הקיבוץ ביקש לנסות ולמשוך תושבים חדשים, אך הממשלה סירבה לסייע במיגון הבתים שמיועדים לקליטה של חברים חדשים, כ-20 בתים שנועדו לקלוט כ-80 חברי חדשים, והקיבוץ נתקל בקשיים בגיוס תושבים חדשים בגלל קרבתו לעזה.
מציאות זאת השתנתה בשנת 2017, אז הוחל בקליטת משפחות דתיות במקום, במטרה להגדיל את היישוב, בשיתוף פעולה עם הקיבוץ הדתי. כיום הקיבוץ ממשיך לקלוט משפחות חדשות.
בצידו המערבי של היישוב הוקמה חומה החוצצת בינו לבין רצועת עזה.
היסטוריה > קרב כרם שלום

ב-7 באוקטובר 2023 בבוקר פשטה חוליה של כ-20 מחבלים על קיבוץ כרם שלום בניסיון לבצע בו טבח וחטיפת אזרחים, כחלק ממתקפת הפתע על ישראל. אולם בקרב שערכו עימם חברי כיתת הכוננות של הקיבוץ יחד עם 6 חיילים הצליחו להדוף אותם ומנעו את הטבח ביישוב. מסוק קרב שהוזעק תקף כ-50 מחבלים נוספים שחדרו לקיבוץ והרג את רובם. שניים מחברי כיתת הכוננות, משה ידידיה רזיאל (רוזנברג) וישראל עמיחי וייצן, נהרגו בקרב. עמיחי שינדלר נפצע ואיבד את ידו בפשיטת מחבלים על ביתו בכרם שלום.
היסטוריה > לאחר הקרב

תושבי היישוב פונו לאילת. לאחר כחודש, סוכם כי תושבי הקיבוץ יגורו בכפר הסטודנטים באשלים שברמת הנגב כפתרון ביניים. בפברואר 2025 היו עבודות שיקום הבתים לקראת סיום ופורסם שאם לא תמשך המניעה הביטחונית התושבים יוכלו לשוב לבתיהם במרץ 2025.
דמוגרפיה

הקיבוץ מונה כ-35 משפחות של חברי קיבוץ, עם כ-100 ילדים ועוד מספר משפחות בתהליך קליטה. בשנת 2017 הוחל בקליטת משפחות דתיות במקום במטרה להגדיל את היישוב, בשיתוף פעולה עם הקיבוץ הדתי. בקיבוץ חיה קהילה מעורבת של דתיים וחילונים תוך שמירה על אורח החיים של כל אחד מחברי הקיבוץ חילוני ודתי.
בהיותו יישוב חקלאי או יישוב באזור פיתוח, עובדים המעתיקים את מקום מגוריהם ליישוב וגרים בו לפחות שישה חודשים רצופים, נהנים מכך שאם  התפטרו לשם כך מעבודתם, ההתפטרות תיחשב להם כפיטורים. בהיותו אחד מיישובי עוטף עזה, ניתן לתושביו זיכוי ממס הכנסה בהתאם לסעיף 11 לפקודת מס הכנסה.
גלריה

חומה סביב הקיבוץ
מזכירות הקיבוץ
לקריאה נוספת

אביהו רונן, אנחנו לא בקונצנזוס: כרם שלום, קיבוץ קטן ופרוע על גבול רצועת עזה, 1968–1978, כנרת זמורה-ביתן דביר, 2024.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  דוד גלס,'"`UNIQ--nowiki-00000007-QINU`"'כרם אבשלום בקרן רפיח, הצופה, 3 באוגוסט 1956
↑  כרם אבשלום מול פני האויב, הצופה, 26 בספטמבר 1956
↑  מפה - גליון נירים, 1960, הדפסת 1961, עם ציון המקום בשם 'כרם אבשלום', באתר הספרייה הלאומית, אוסף המפות ע"ש ערן לאור
1 2  יאיר דאר, לנו המגל הוא החרב, עמ' 122
↑  אש מצרית לעבר כרם אבשלום, חרות, 31 ביולי 1956
יריות אל כרם אבשלום, דבר, 14 באוגוסט 1956
↑  ישעיהו אביעם,'"`UNIQ--nowiki-0000000D-QINU`"'ממול סיירו חיילי האו"ם, מעריב, 21 באוקטובר 1959
↑  אשכול: עוד השנה יוקמו יישובים חדשים, דבר, 14 במרץ 1960
↑  דוד גלס,'"`UNIQ--nowiki-00000010-QINU`"'במערב יש חדש, הצופה, 7 בדצמבר 1956
↑  חבל הבשור עתיד להיות גן החורף של אירופה, מעריב, 17 במאי 1968
↑  כרם שלום יישוב קבע, דבר, 26 במאי 1971
1 2  סטלה קורין-ליבר,'"`UNIQ--nowiki-00000014-QINU`"'‏נלחמים על כרם שלום, באתר גלובס, 29 בינואר 2001
↑  אפרת שלום,'"`UNIQ--nowiki-00000016-QINU`"'מחפשים את החברים שלהם, באתר הארץ, 24 במאי 2002
↑  יניר יגנה,'"`UNIQ--nowiki-00000019-QINU`"'למרות האיומים, משפחת לנשנו עברה לכרם שלום, באתר הארץ, 8 באוגוסט 2012
↑  ליאור גרינבאום,'"`UNIQ--nowiki-0000001B-QINU`"'‏תוכנית בישראל: תפעיל את מעבר כרם שלום להעברת סחורות מישראל לשטח רצועת עזה, באתר גלובס, 19 במרץ 2006
↑  יניר יגנה,'"`UNIQ--nowiki-0000001D-QINU`"'גם כעת, כרם שלום קולט חברים חדשים, באתר הארץ, 12 במרץ 2012
↑  יניר יגנה,'"`UNIQ--nowiki-0000001F-QINU`"'עם 30 חברים בלבד, קיבוץ כרם שלום מחפש "ציונים" חדשים להתיישב בגבול עזה, באתר הארץ, 29 במאי 2011
↑  יניר יגנה,'"`UNIQ--nowiki-00000021-QINU`"'המדינה לא ממגנת, ומשפחות חוששות לעבור לכרם שלום, באתר הארץ, 8 בנובמבר 2012
1 2  נחמן גלבוע, מסתמן: כרם שלום יהיה לקיבוץ מעורב, 18 ביוני 2017
1 2  מתן צורי,'"`UNIQ--nowiki-00000024-QINU`"'קיבוץ מאחורי חומה: רקטות, מנהרות ובית כנסת, באתר ynet, 1 ביוני 2018
↑  הנס בכרם שלום | על הניסים, נבדק ב-2023-12-12
↑  אסף פוזיילוב,'"`UNIQ--nowiki-00000029-QINU`"'הקיבוץ הראשון מהעוטף שיועתק לנגב - והביקורת על מנהלת תקומה: "איטית ולא עניינית", באתר כאן – תאגיד השידור הישראלי, 13 בנובמבר 2023
↑  תמיר סטיינמן,'"`UNIQ--nowiki-0000002B-QINU`"'‏קיבוץ ראשון בעוטף עזה החליט להשתקע ביישוב אחר "עד סוף שנת הלימודים", באתר ‏מאקו‏, 8 בנובמבר 2023
↑  רוני גרין שאולוב,'"`UNIQ--nowiki-0000002D-QINU`"'500 ימים לטבח: היישובים בעוטף עזה שאי אפשר עדיין לגור בהם, באתר ynet, 17 בפברואר 2025
↑  תקנה 12(ב) לתקנות פיצויי פיטורים (חישוב הפיצויים, והתפטרות שרואים אותה כפיטורים), תשכ"ד-1964
↑  בהתאם לסעיף 11 לפקודת מס הכנסה ניתן לתושב יישוב זה זיכוי ממס הכנסה בשיעור מסוים מהכנסתו החייבת מיגיעה אישית, בתנאי שהתגורר ביישוב שנה לפחות. ראו חוברות ניכויים חודשיות - לוח עזר לחישוב מס הכנסה ממשכורת ושכר עבודה, באתר של רשות המיסים
↑  '"`UNIQ--nowiki-00000034-QINU`"'תום שגב,'"`UNIQ--nowiki-00000035-QINU`"'"אנחנו לא בקונצנזוס": העבר הפרוע של קיבוץ כרם שלום, באתר הארץ, 6 בפברואר 2024
| --- | --- |
בקרת זהויות :  NLI: 987007467986105171
אל מלא רחמים

"אל מלא רחמים" הוא נוסח של תפילת הזכרת נשמות הנהוגה בקהילות אשכנז המזרחי[דרוש מקור][מפני ש...], שאותה אומר החזן לעילוי נשמתם של נפטרים, בעת הלוויה, בעת העלייה לקברו של הנפטר, בימי זיכרון ובמקרים נוספים שבהם מזכירים את זכר הנפטר. תפילה זו נהוגה היום גם במעמד של ימי זיכרון לאומיים, ובפרט ביום הזיכרון לשואה ולגבורה וביום הזיכרון לחללי צה"ל.
מקור

אף על פי שמנהג של הזכרת נשמות בתפילה מוזכר כבר אצל הגאונים, תפילה הנקראת "אל מלא רחמים" אינה נמצאת אצל הראשונים. הראשון להזכיר תפילה בשם "אל מלא רחמים" הוא בספר מעבר יבוק שיצא לאור בשנת 1626.
נוסחי התפילה

לתפילה יש תבנית קבועה, המורכבת מטקסט קבוע שבו משולב שמו של הנפטר (במקרה של אזכרה ליחיד), או תיאורם של הנפטרים (במקרה של אזכרה קבוצתית). כבר לאחר גזירות ת"ח–ת"ט נקבעו נוסחים מיוחדים לזכר הנרצחים במאורעות אלו ונוהג זה של קביעת נוסח לתפילה לזכר קורבנות של אסון בהיקף גדול נמשך במשך השנים. כך למשל, נכתבו נוסחים של התפילה עבור מעפילים שמתו בדרכם למולדת ועבור הרוגי מטוס "אל-על" אשר הופל בשמי בולגריה.
נהוג לשיר את התפילה בסולם פריגיש.
נוסחי התפילה > הגרסה הישנה

הגרסה הישנה הייתה "המצא מנוחה נכונה תחת כנפי השכינה".
אך השל"ה שינה אותה ל"על כנפי השכינה"
משום שמתחת לשכינה נחשב לדרגה נמוכה יותר שאותה מקבלים גרים בלבד.
נוסחי התפילה > גרסה לנפטר

אֵל מָלֵא רַחֲמִים שׁוֹכֵן בַּמְּרוֹמִים, הַמְצֵא מְנוּחָה נְכוֹנָה עַל כַּנְפֵי הַשְּׁכִינָה בְּמַעֲלוֹת קְדוֹשִׁים וּטְהוֹרִים כְּזוֹהַר הָרָקִיעַ מַזְהִירִים אֶת נִשְׁמַת פלוני בן פלוני שֶׁהָלַךְ לְעוֹלָמוֹ, בַּעֲבוּר שֶׁנָדְבוּ צְדָקָה בְּעַד הַזְכָּרַת נִשְׁמָתוֹ, לָכֵן בַּעַל הָרַחֲמִים יַסְתִּירֵהוּ בְּסֵתֶר כְּנָפָיו לְעוֹלָמִים, וְיִצְרֹר בִּצְרוֹר הַחַיִּים אֶת נִשְׁמָתוֹ, ה' הוּא נַחֲלָתוֹ, וְיָנוּחַ בְּשָׁלוֹם עַל מִשְׁכָּבוֹ, וְנֹאמַר אָמֵן:
נוסחי התפילה > גרסה לזכר חללי מערכות ישראל

אֵל מָלֵא רַחֲמִים שׁוֹכֵן בַּמְּרוֹמִים, הַמְצֵא מְנוּחָה נְכוֹנָה עַל כַּנְפֵי הַשְּׁכִינָה, בְּמַעֲלוֹת קְדוֹשִׁים, טְהוֹרִים וְגִבּוֹרִים, כְּזֹהַר הָרָקִיעַ מְאִירִים וּמַזְהִירִים. לְנִשְׁמוֹת הַחַיָּלִים וְהַחַיָּלוֹת שֶׁל צְבָא הַהֲגָנָה לְיִשְׂרָאֵל שֶׁנָּפְלוּ בְּמִלְחֲמוֹת יִשְׂרָאֵל בִּפְעֻלּוֹת הֲגַנָּה, תַּגְמוּל וּבִטָּחוֹן וּבְעֵת מִלּוּי תַּפְקִידָם וּבְעֵת שֵׁרוּתָם וּלְנִשְׁמוֹת כָּל לוֹחֲמֵי הַמַּחְתָּרוֹת וַחֲטִיבוֹת הַלּוֹחֲמִים בְּמַעַרְכוֹת הָעָם וְלִקְהִלּוֹת הַמּוֹדִיעִין, הַבִּטָּחוֹן וְהַמִּשְׁטָרָה שֶׁחֵרְפוּ נַפְשָׁם לָמוּת עַל קְדֻשַּׁת הַשֵּׁם וּבְעֶזְרַת אֱלֹהֵי מַעַרְכוֹת יִשְׂרָאֵל הֵבִיאוּ לִתְקוּמַת הָאֻמָּה וְהַמְּדִינָה וְלִגְאֻלַּת הָאָרֶץ וְעִיר הָאֱלֹהִים וּלְכָל אֵלֶּה שֶׁנִּרְצְחוּ בָּאָרֶץ וּמִחוּצָה לָהּ בִּידֵי הַמְּרַצְּחִים מֵאִרְגּוּנֵי הַטֵּרוֹר.
בַּעֲבוּר שֶׁאָנוּ מִתְפַּלְּלִים בְּעַד אַזְכָּרוֹת נִשְׁמוֹתֵיהֶם בְּגַן עֵדֶן מְנוּחָתָם. לָכֵן בַּעַל הָרַחֲמִים יַסְתִּירֵם בְּסֵתֶר כְּנָפָיו לְעוֹלָמִים, וְיִצְרֹר בִּצְרוֹר הַחַיִּים אֶת נִשְׁמוֹתֵיהֶם. ה' הוּא נַחֲלָתָם, בְּגַן עֵדֶן (תְּהֵא) מְנוּחָתָם, וְיָנוּחוּ בְּשָׁלוֹם עַל מִשְׁכָּבָם, וְיַעַמְדוּ לְגוֹרָלָם לְקֵץ הַיָּמִין, וְנֹאמַר אָמֵן.
לוחמי המחתרות נוספו לתפילה בשנת 1969.
נוסחי התפילה > גרסה לזכר חללי פעולות האיבה

אֵל מָלֵא רַחֲמִים שׁוֹכֵן בַּמְּרוֹמִים, הַמְצֵא מְנוּחָה נְכוֹנָה עַל כַּנְפֵי הַשְּׁכִינָה, בְּמַעֲלוֹת קְדוֹשִׁים, טְהוֹרִים וְגִבּוֹרִים, כְּזֹהַר הָרָקִיעַ מְאִירִים וּמַזְהִירִים. לַנְּשָׁמוֹת חַלְלֵי פְּעֻלּוֹת הָאֵיבָה, שְׁלִיחֵי הַמְּדִינָה בָּאָרֶץ וּמִחוּצָה לָהּ, אֲנָשִׁים וְנָשִׁים, יְלָדִים וִילָדוֹת שֶׁנִּרְצְחוּ בָּאָרֶץ וּמִחוּצָה לָהּ בִּידֵי הַמְּרַצְּחִים מֵאִרְגּוּנֵי הַטֵּרוֹר.
בַּעֲבוּר שֶׁאָנוּ מִתְפַּלְּלִים לְעִלּוּי נִשְׁמוֹתֵיהֶם בְּגַן עֵדֶן תְּהֵא מְנוּחָתָם. לָכֵן בַּעַל הָרַחֲמִים יַסְתִּירֵם בְּסֵתֶר כְּנָפָיו לְעוֹלָמִים, וְיִצְרֹר בִּצְרוֹר הַחַיִּים אֶת נִשְׁמוֹתֵיהֶם. ה' הוּא נַחֲלָתָם, וְיָנוּחוּ בְּשָׁלוֹם עַל מִשְׁכָּבָם, וַיַּעַמְדוּ לְגוֹרָלָם לְקֵץ הַיָּמִין, וְנֶאֱמַר אָמָּן.
נוסחי התפילה > לזכר קורבנות השואה

כבר במהלך השואה חיברה הרבנות הראשית נוסח אל מלא רחמים לזכר קורבנות היטלר. נוסחים שונים לזכר קרבנות השואה נכתבו במהלך השנים. אחד ההבדלים, שעורר דיון ציבורי נרחב, נגע לציון זהות הרוצחים. בין הנוסחים שהיו בשימוש היו שהתייחסו אל המרצחים כ"הנאצים ועוזריהם", "המרצחים הגרמנים" או "הצוררים הגרמנים" והיו שכלל לא ציינו את זהות המרצחים. בשנת 1960, הנשיא, יצחק בן-צבי, ביקש לתקן את הנוסח של הרבנות הראשית לישראל ולכלול בו אזכור מפורש שהרוצחים היו "הנאצים הגרמנים, בני בריתם וגרוריהם". בטקס שנערך אותה שנה ביום השואה צוין שהקרבנות הומתו בידי "רשעי העולם" דבר שהביא למחאות חריפות ולהאשמות בטיהור המרצחים וסילוף ההיסטוריה שהופנו כלפי יד ושם, בין השאר בידי הרב מרדכי נורוק. יד ושם טען להגנתו שלא הוא קבע את הנוסח, אלא השתמש בנוסחים שונים שהובאו על ידי החזנים. לקראת יום הקדיש הכללי שלאחר מכן ביקשה מועצת הרבנות הראשית לקבוע נוסח אחיד לתפילת אל מלא רחמים לקורבנות השואה. ב-1962, השתמש יד ושם בנוסח "הנאצים ועוזריהם", שהיה הביטוי ששימש את הכנסת בחוקים שונים, לטענתו בהיעדר נוסח של הרבנות. מהרבנות טענו לעומת זאת שהם העבירו נוסח שציין מפורשות את ארצות ההשמדה וכללו במפורש את גרמניה, פולין והונגריה.
עניין נוסח אחר בתפילה על קרבנות השואה נוגע לאזכור דרכי ההמתה. היו שהשתמשו בפועל "שנשרפו" או בציון "שנרצחו במיתות משונות", אך ברוב הנוסחים הופיע פירוט רב יותר, למשל: "שנשרפו, שנהרגו ונשמדו" או "שנהרגו, שנחנקו, שהוטבעו, שנשרפו, ושנקברו חיים". הנשיא ציין נוסח שכלל "שנהרגו, שנשחטו, שנשרפו, שנטבחו, שנחנקו, ושנקברו חיים" וביקש להוסיף "ושנחטפו והובלו למוות".
ענייני נוסח אחרים שהופיעו בחלק מהגרסאות כללו את מספר הקורבנות (מאות אלפים, אלפים רבים, מיליונים, שישה מיליון), ציון שהקרבנות כללו "אנשים ונשים ילדים וילדות", ציון ארצות המוצא של הנרצחים וציון מחנות ההשמדה העיקריים. כן נוסף בחלק מהנוסחאות "ארץ אל תכסי דמם".
הנוסח מיום הזיכרון לשואה ולגבורה תשע"ח:
אֵל מָלֵא רַחֲמִים שׁוֹכֵן בַּמְּרוֹמִים. דַּיַּן אַלְמָנוֹת וַאֲבִי יְתוֹמִים. הַמְצֵא מְנוּחָה נְכוֹנָה עַל כַּנְפֵי הַשְּׁכִינָה. בְּמַעֲלוֹת קְדוֹשִׁים וּטְהוֹרִים כְּזֹהַר הָרָקִיעַ מְאִירִים וּמַזְהִירִים. לְנִשְׁמוֹת שֵׁשֶׁת הַמִּלְיוֹנִים אַחֵינוּ וְאַחְיוֹתֵינוּ רִבְבוֹת אַלְפֵי יִשְׂרָאֵל, אֲנָשִׁים, נָשִׁים, וָטָף. שֶׁנֶּהֶרְגוּ, שֶׁנִּשְׁחֲטוּ, שֶׁנִּשְׂרְפוּ, שֶׁנֶּחְנְקוּ, שֶׁנִּקְבְּרוּ חַיִּים וְשֶׁהוּמְתוּ בְּכָל מִינֵי מִיתוֹת מְשֻׁנּוֹת וְאַכְזָרִיוֹת בִּידֵי הַגֶּרְמָנִים הַנָּאצִים וְעוֹזְרֵיהֶם, וְשֶׁהָלְכוּ לְעוֹלָמָם עַל קִדּוּשׁ הַשֵּׁם. בַּעֲבוּר שֶׁאָנוּ מִתְפַּלְּלִים לְעִלּוּי נִשְׁמוֹתֵיהֶם. לָכֵן בַּעַל הָרַחֲמִים יַסְתִּירֵם בְּסֵתֶר כְּנָפָיו לְעוֹלָמִים וְיִצְרוֹר בִּצְרוֹר הַחַיִּים אֶת נִשְׁמוֹתֵיהֶם. בְּגַן עֵדֶן תְּהֵא מְנוּחָתָם. ה' הוּא נַחֲלָתָם. וְיָנוּחוּ בְּשָׁלוֹם עַל מִשְׁכְּבוֹתָם, וְנֹאמַר אָמֵן.
אזכורים בתרבות

תפילה זו מלווה גם את סצנת הסיום של סרט הקולנוע "הגן של פינצי קונטיני" העוסק בשואת יהודי איטליה.
בעקבות תפילה זו כתב המשורר יהודה עמיחי את שירו "אל מלא רחמים", המתחיל במילים ”אלמלא האל מלא רחמים / היו הרחמים בעולם, ולא רק בו”. השיר הוא מעין התרסה נגד התפילה והאל. הדובר בשיר טוען כי העולם ריק מרחמים.
הערות שוליים

↑  התפילה לא מוכרת בקרב קהילות אשכנז המערבי.
↑  יחיאל מיכל טוקצינסקי,'"`UNIQ--nowiki-00000001-QINU`"'גשר החיים – חלק א', עמוד רפ"ח, באתר היברובוקס
↑  ראו למשל: אברהם ברץ ז"ל הובא לקבורות, חרות, 30 בדצמבר 1952
↑  נפתחה תערוכת ז'אבוטינסקי, הצופה, 15 ביולי 1942, על קברו של ח. אורלוזורוב, דבר, 9 ביוני 1942
↑  יקותיאל יהודה גרינוואלד,'"`UNIQ--nowiki-00000005-QINU`"'כל בו על אבלות, עמוד 211, באתר היברובוקס
↑  מ.ש.גשורי,'"`UNIQ--nowiki-00000007-QINU`"'צלילי יזכור, הצופה, 7 באוקטובר 1955
↑  נוסח האזכרה למעפילים, הצופה, 14 בדצמבר 1949
↑  בהלויה ממלכתית מובאים למנוחות 58 חללי מטוס אל על, מעריב, 4 באוגוסט 1955
↑  חללי המחתרות נכללים ביזכור, מעריב, 21 באפריל 1969
↑  שועת ציון מעומק יגונה, דבר, 23 בפברואר 1943
1 2  הנשיא מסביר הצעתו לתיקון נוסח יזכור לקדושי השואה, דבר, 11 במרץ 1960; המשך
נוסח לתפילת אל מלא רחמים לקדושי השואה, דבר, 11 במרץ 1960
↑  מחאות בעניין נוסח יזכור, מעריב, 26 באפריל 1960
↑  מרדכי נורוק,'"`UNIQ--nowiki-00000016-QINU`"'טיהור המרצחים, מעריב, 27 באפריל 1960
↑  וראו גם: במרתף השואה ובהיכל הזכרון, חרות, 9 באפריל 1964
↑  יד ושם מסביר נוסח, דבר, 27 באפריל 1960
לייב גלנץ,'"`UNIQ--nowiki-00000019-QINU`"'מכתב לד"ר קובובי, דבר, 8 במאי 1960
הגרמנים הצוררים באל מלא רחמים, מעריב, 27 במאי 1960
↑  תכונס מועצת הרבנות המורחבת, דבר, 8 בדצמבר 1960
↑  עשרות עצרות ייערכו בארץ, דבר, 29 באפריל 1962
יום הזיכרון לשואה ולגבורה יצויין בעצרות עם, תפילות ונטיעת עצים, חרות, 29 באפריל 1962
↑  יהושע ביצור,'"`UNIQ--nowiki-0000001D-QINU`"'שוב מחלוקת על הנוסח בעצרות הזכרון, מעריב, 30 באפריל 1962
↑  חיפה מתייחדת עם הגולה השרופה באש, הצופה, 10 בספטמבר 1946
↑  המונים נכחו באזכרות לקדושי השואה ביום הקדיש הכללי, הצופה, 17 בדצמבר 1953
↑  המונים נתייחדו בתל אביב, חרות, 11 באפריל 1956
1 2  יגאל לב,'"`UNIQ--nowiki-00000022-QINU`"'גבורה בתוך שואה, מעריב, 24 באפריל 1960
↑  תפילת אל מלא רחמים, נוסח מעצרת הפתיחה הממלכתית לציון יום הזיכרון לשואה ולגבורה, כ"ו בניסן תשע"ח
↑  הטקסט המלא של השיר, באתר חופש
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
"אל מלא רחמים" על קבר בבית הקברות היהודי בוורשה
תפילת אל מלא רחמים במחזור אלטונה מ-1744
טיפוס (ספורט)

מטפסים בהר פיץ רוי, ארגנטינה
מטפסי צוקים בסטפורדשייר, אנגליה
טיפוס הוא ענף ספורט ופעילות פנאי המשלב פעילות גופנית בטבע או בקירות טיפוס מלאכותיים.
בשנת 2020 הענף לראשונה נכלל בתוכנית של המשחקים האולימפיים. התוכנית כללה תחרות נשים ותחרות גברים. באולימפיאדת פריז (2024) התוכנית תורחב ל-2 תחרויות לנשים וגברים (סה"כ 4 מדליות זהב).
קיר טיפוס עולימפוס (נסגר) שבפארק הירקון. מבט מצדו המזרחי של הקיר המתנשא לגובה 15 מטרים.
סוגי טיפוס > טיפוס הרים

פעילות המתבצעת בהרים גבוהים (בדרך כלל) ומטרתה הגעה לפסגת ההר.
טיפוס הרים משלב במקרים רבים אמצעים להובלה בשלג ובקרח וכן אמצעים להובלה על סלע.
סוגי טיפוס > טיפוס הרים > טיפוס בסגנון מצור

בתחילת ימי הטיפוס היה נהוג להקים מחנות גדולים בתחתית ההר ו"כיבושו" בשלבים, תוך קביעת חבל (fixed line) בקטעי טיפוס קשים. הטיפוס בשלבים מאפשר גם התאקלמות טובה, הנדרשת להרים גבוהים. גישה זו נהוגה גם כיום בעיקר במשלחות מסחריות ובהרים של 7,000 מטרים ומעלה. משלחות מסוג זה גדולות כי הן דורשות זמן רב, שמגדיל את כמות האוכל הנדרשת, וכמות גדולה של ציוד (אוהלים, מזרנים וכל הציוד הדרוש להקמת מספר מחנות), שמגדיל את מספר האנשים הדרוש לשאתו.
סוגי טיפוס > טיפוס הרים > טיפוס בסגנון אלפיני

גישה "נחשבת" יותר מהקודמת, הדוגלת ביציאה לטיפוס עם כל הנדרש על הגב, והתקדמות במעלה ההר עם כל הציוד. גישה זו דורשת כמות ציוד מעטה (למשל - מספר האוהלים הדרוש למחנה אחד) ולכן אינה משתמשת בסבלים ועוזרים למשלחת. משלחות כאלה הן מהירות ויעילות אך דורשות מיומנות, כושר תכנון וכושר גופני גבוהים ביותר.
סוגי טיפוס > הובלה[דרושה הבהרה]

טיפוס הובלה הוא טיפוס שמשתמשים בו גם בטיפוס מסורתי וגם בטיפוס ספורטיבי. למעשה הוא טיפוס בו קצה חבל אחד מחובר למטפס (מוביל) והמשכו של החבל למאבטח, במהלך ההתקדמות, המוביל מקליפ את החבל לראנרים ולמעשה יוצר לעצמו נקודות אבטחה. הראנרים יכולים להיות מחוברים לעגינות טבעיות בטיפוס מסורתי או לעגינות קבועות (בולטים) בטיפוס ספורטיבי.
סוגי טיפוס > טיפוס צוקים

בטיפוס צוקים קיימות שתי טכניקות עיקריות:
טיפוס חופשי בו המטפס נעזר רק בבליטות ובחריצים הטבעיים של הסלע, והחבל מהווה אמצעי אבטוח למקרה של נפילה.
טיפוס מלאכותי בו נעזר המטפס בציוד כדי להתקדם. במסלולים שניתנים לטיפוס חופשי, משתמשים בטכניקה של טיפוס מלאכותי רק מחוסר ברירה, כיוון שאז נחשב ההישג של טיפוס המסלול ל"לא נקי". יש מסלולים שאינם ניתנים לטיפוס חופשי והם מוגדרים כ"מסלולים מלאכותיים".
סוגי טיפוס > טיפוס צוקים > טיפוס מסורתי (טראד)

בטכניקה זו המטפס המוביל משתמש לאבטחה בעגינות הניתנות לשליפה על ידי המטפס השני. המוביל נדרש ליכולת טכנית גבוהה, כוח וסיבולת, כמו גם היכרות אינטימית עם הציוד, יכולת אלתור, יכולת ריכוז וזמן ממושך, שליטה בפחד וסיבולת. טיפוס בטכניקה זו דורש ניסיון ואף אורח חיים מיוחד כיוון שעל המטפס להיות חזק ובעל כושר גופני גבוה.
סוגי טיפוס > טיפוס צוקים > טיפוס

מסלול טיפוס ספורטיבי הוא מסלול על סלע או על קיר טיפוס, המסלול יכול להגיע עד גובה 80 מטר, שמאובטח על ידי עגינות מוכנות וקבועות שהונחו מראש (בולטים). המטפס משתמש רק באמצעים הקבועים ובכך הוא יכול להתרכז בתהליך הטיפוס. טיפוס ספורטיבי מנטרל במידה רבה את הסיכון וכך גם את הפחד מנפילה, והוא מתרכז בעיקר בקושי של התנועה והצעדים, הדרושים כדי לסיים את המסלול.
סוגי טיפוס > טיפוס צוקים > טיפוס > דירוג מסלולי טיפוס ספורטיבי

| שיטות דירוג לדרגת הקושי של מסלולי טיפוס |
| --- | --- | --- | --- | --- | --- | --- | --- | --- | --- | --- | --- |

| YDS (USA) | בריטית  Tech/Adj | בריטית  Tech/Adj | צרפתית | UIAA  | Saxon  | Ewbank (Australia, NZ & South Africa) | פינית | נורווגית | ברזילאית |  |  |

| 5.2 |  |  | 1 | I | I |  |  |  | Isup |  |  |
| 5.3 |  |  | 2 | II | II | 11 |  |  | II |  |  |
| 5.4 |  |  | 3 | III | III | 12 |  | 3 | IIsup |  |  |
| 5.5 | 4a | VD | 4a | IV | IV | 12 |  | 4 | III |  |  |
| 5.6 |  | S | 4b | IV+ | V | 13 | 5− | 5− | IIIsup |  |  |
| 5.7 | 4b | HS | 4c | V | VI | 14 | 5 | 5 | IV |  |  |
| 5.8 | 4c | VS | 5a | V+ |  | 15 |  |  |  |  |  |
|  |  | HVS | 5b | VI- | VIIa | 16 | 5+ | 5+ | IVsup |  |  |
| 5.9 | 5a | E1 | 5c | VI | VIIb | 17 |  | 6− | V |  |  |
| 5.10a |  |  | 6a | VI+ | VIIc | 18 | 6− | 6−/6 | VI |  |  |
| 5.10b | 5b | E2 | 6a+ | VII- |  | 19 |  | 6 | VI/VI+ |  |  |
| 5.10c |  |  | 6b | VII | VIIIa | 20 | 6 | 6+ | VIsup/VI+ |  |  |
| 5.10d | 5c | E3 | 6b+ | VII+ | VIIIb | 21 |  | 7- | VIsup |  |  |
| 5.11a |  |  | 6c |  | VIIIc | 22 | 6+ | 7 | 7a |  |  |
| 5.11b |  |  | 6c/c+ | VIII- |  | 23 |  |  | 7b |  |  |
| 5.11c | 6a | E4 | 6c+ |  | IXa | 24 | 7− | 7+ | 7c |  |  |
| 5.11d |  |  | 7a | VIII | IXb |  |  |  | 7c |  |  |
| 5.12a |  | E5 | 7a+ | VIII+ | IXc | 25 | 7+ | 7+/8− | 8a |  |  |
| 5.12b |  |  | 7b |  |  | 26 | 8− | 8- | 8b |  |  |
| 5.12c | 6b | E6 | 7b+ | IX− | Xa | 27 | 8 | 8 | 8c |  |  |
| 5.12d |  |  | 7c | IX | Xb | 28 | 8+ | 8/8+ | 9a |  |  |
| 5.13a |  | E7 | 7c+ | IX+ | Xc | 29 | 9− | 8+ | 9b |  |  |
| 5.13b | 6c |  | 8a |  |  |  | 9 | 9- | 9c |  |  |
| 5.13c |  | E8 | 8a+ | X− |  | 30 | 9+ | 9−/9 | 10a |  |  |
| 5.13d |  | E9 | 8b | X |  | 31 | 10− | 9 | 10b |  |  |
| 5.14a | 7a | E10 | 8b+ | X+ |  | 32 | 10 | 9/9+ | 10c |  |  |
| 5.14b |  | E11 | 8c |  |  | 33 | 10+ | 9+ | 11a |  |  |
| 5.14c | 7b | E12 | 8c+ | XI− |  | 34 | 11− | 10− | 11b |  |  |
| 5.14d |  |  | 9a | XI |  | 35 | 11 | 10 | 11c |  |  |
| 5.15a |  |  | 9a+ | XI+ |  |  |  | 10+ | 12a |  |  |
| 5.15b |  |  | 9b |  |  |  |  |  | 12b |  |  |
סוגי טיפוס > בולדרינג (bouldering)

טיפוס על בולדרים, גושי סלע גדולים (עד שמונה מטרים), ללא חבל ומערכת אבטחה. לרוב עומד מאחורי המטפס מאבטח (spotter) שתפקידו לכוון את גופו של המטפס במקרה של נפילה.
בשנים האחרונות מתפתח תחום קיצוני של בולדרינג שנקרא היי בול (hi-bol, קיצור של high boldering) או בשם מוכר יותר סולו חופשי (free solo). זהו בולדרינג לגובה הדורש יותר סיבולת ושליטה בפחד.
סוגי טיפוס > בולדרינג (bouldering) > דירוג בולדרינג

| Bouldering Rating Systems |
| --- | --- | --- |

| Hueco (USA) | B | Fontainebleau (French) |

| V0 | B1 | 4 |
| V0+ | B2 | 4+ |
| V1 | B3 | 5 |
| V2 | B4 | 5c/6a |
| V3 | B5 | 6a/6a+ |
| V4 | B6 | 6b/6b+ |
| V5 |  | 6c/6c+ |
| V6 | B7 | 6c+/7a |
| V7 | B8 | 7a+ |
| V8 |  | 7b/7b+ |
| V9 | B9 | 7b+/7c |
| V10 | B10 | 7c+ |
| V11 | B11 | 8a |
| V12 | B12 | 8a+ |
| V13 | B13 | 8b |
| V14 | B14 | 8b+ |
| V15 | B15 | 8c |
| V16 | B16 | 8c+ |
סוגי טיפוס > טיפוס על קירות מלאכותיים

על קירות מלאכותיים ניתן להתאמן בטיפוס ספורטיבי, בבולדרינג TopRope ובהובלה. קירות הטיפוס הגבירו את הפופולריות של הענף היות שפעמים רבות הם ממוקמים במרכזי ערים ואין צורך בהכנות רבות על מנת לטפס.
סוגי טיפוס > גלישת מצוקים

גלישת מצוקים הוא תת-ענף בתחום הרחב של הטיפוס. גלישה היא טכניקה שהתפתחה כאמצעי לירידה ממסלולי טיפוס בעזרת חבל. משתמשים בגלישה גם בחקר מערות, בעבודות בגובה ובקניונינג.
אבטחה בטיפוס

הטיפוס וטיפוס קירות בפרט, מציב את הספורטאי פעמים רבות בגובה רב מעל פני האדמה (עד כ-25 מטרים בקירות טיפוס, ומאות מטרים במצוקים טבעיים). לכן הומצאו מכשירים שונים, שנועדו לשמור על חייו של המטפס.
עם התפתחות הטכנולוגיה, הציוד שמשמש לאבטחת המטפסים הוא ברמה כזאת, שאם מטפלים בו על פי הוראות היצרן הסיכוי לכשל ציוד הוא אפסי. יתרה מכך, אף על פי שקיימים מקרים בהם הוראות היצרן לא מוקפדות במלואן, רובן המכריע של תאונות הטיפוס נובעות מטעויות אנוש, שבדרך כלל נובעות מזלזול בכללי הבטיחות.
אבטחה בטיפוס > אבטחה בעזרת חבלים

צורת האבטחה מותאמת לצורת הטיפוס, בהובלה ובTop Rope מתבססת על חבל, שעל פי התקנים הקיימים היום מסוגל לשאת משקל של 28KN (קילו ניוטון) - 2.8 טון, טבעות, שהתקנים לגביהן דומים, רתמות - שבעזרתן מחובר המטפס למערכת, ונועדו לשאת משקלים של כ-5KN - 500 קילוגרם (הסבר על ההבדלים בתקנים - בהמשך) ואמצעי חיכוך.
אבטחה בטיפוס > טיפוס טיפולי

ספורט הטיפוס צובר תאוצה בעולם ובישראל כאמצעי טיפולי יעיל לטיפול בבעיות מוטוריות, רגשיות וחברתיות, ובילדים ובוגרים על הרצף האוטיסטי.
הטיפוס מפתח תכונות כמו ריכוז ותכנון, קואורדינציה ושיווי משקל, חשיבה מופשטת ופתרון בעיות, שליטה בפחד וביטחון עצמי. כמו כן הוא תורם לחיזוק קבוצות שרירים רבות, כמו חגורת הכתפיים, שרירי הזרועות ושרירי ליבה.
הטיפוס יכול לשפר בעיות מוטוריות כמו היפוטוניה, עקמת, יציבה וקואורדינציה, בעיות רגשיות, ובעיות בתחום הקוגניטיבי/תפיסתי כגון בעיות ריכוז וקשב ובעיות תקשורת. כמו כן יכול הטיפוס לתרום לשיפור ביכולות הבין-אישיות, ולהעצמה אישית וחברתית.
בשלב זה הטיפוס אינו מוכר כספורט טיפולי על ידי קופות החולים.
טיפוס בישראל

בישראל ישנם מספר אתרים לטיפוס ספורטיבי וטבעי, כמו גם מספר קירות טיפוס מלאכותיים.
האיגודים המייצגים את הענף הם:
התאחדות המטפסים בישראל בתחום הרחב של הטיפוס והגלישה.
התאחדות המטפסים בישראל חבר בהתאחדות אילת - ארגון הגג של ענפי הספורט בישראל, שאינם אולימפיים.
לקריאה נוספת

דפנה סובל, נעמה קונסטנטיני ועומר אור, "ממשיכים לטפס גבוה - פציעות אופייניות בטיפוס צוקים", הרפואה, אייר-סיון תשע"ו, יוני 2016, כרך 155, חוברת 6, עמודים 348–351.
מיכה יניב, טיפוס כשיטה משפרת תפקוד - אוסף מאמרים בנושא טיפוס טיפולי, בתוך האנציקלופדיה של הטיפוס
טיפוס על קיר בפארק אתגרים טייפון
טיפוס קירות